Αυτο-ενημερότητα ελλειμμάτων μετά από κρανιοεγκεφαλική κάκωση:
Creators: name: Δαρδαγάνη, Αικατερίνη Ευάγγελου
Publisher: name: Aristotle University of Thessaloniki
Year: 2011
Subjects: αυτο-ενημερότητα
κρανιοεγκεφαλική κάκωση
ελλείμματα
self-awareness
traumatic brain injury
deficits

description: Το φαινόμενο της αυτο-ενημερότητας των ελλειμμάτων μετά από μία κρανιοεγκεφαλική κάκωση έχει προβληματίσει συχνά τους ερευνητές. Τα ελλείμματα αυτά μπορεί να αφορούν σωματικές, γνωστικές, συμπεριφορικές και συναισθηματικές πτυχές του ατόμου. Η παρούσα εργασία εστιάζεται στα νευροψυχολογικά ελλείμματα και πώς αυτά μπορεί να συνδέονται με την ενημερότητα των γνωστικών ελλειμμάτων, τις επιπτώσεις τους στην καθημερινότητα του ατόμου, αλλά και την ικανότητά του να κάνει σχέδια για το μέλλον του. Συμμετείχαν 42 ενήλικες (31 άνδρες) που είχαν υποστεί στο παρελθόν κρανιοεγκεφαλική κάκωση. Οι συμμετέχοντες επιλέχθηκαν από τις βάσεις δεδομένων των νοσοκομείων Παπαγεωργίου, Παπανικολάου και ΑΧΕΠΑ, στη Θεσσαλονίκη. Οι συνεντεύξεις και η νευροψυχολογική εκτίμηση έλαβαν χώρα στην Α' Πανεπιστημιακή Ψυχιατρική Κλινική του Γενικού Περιφερειακού Νοσοκομείου Παπαγεωργίου, μετά από τηλεφωνική επικοινωνία με τους πιθανούς συμμετέχοντες. Χρησιμοποιήθηκε η συνέντευξη Αυτο-ενημερότητας και οι εξής νευροψυχολογικές δοκιμασίες: Δοκιμασία Σύνθετου Σχεδίου Rey Osterrieth, Σημασιολογική Μάθηση Λέξεων, Δοκιμασία Οπτικοχωρικής Ιχνηλάτισης, Δοκιμασία Επιλεκτικής Προσοχής Ruff 2 &amp; 7, Κρίση Προσανατολισμού Γραμμών, Stroop, Μνήμη Ιστορίας, Τest of Μemory Μalingering, Sentence Span, Ανάκληση Οπτικού Προτύπου, Δοκιμασία Λεκτικής Ευχέρειας, Δοκιμασία Λεξιλογίου και Αφηρημένης Σκέψης. Βρέθηκε συσχέτιση του μορφωτικού επιπέδου με την επίδοση, αλλά και με το επίπεδο αυτο-ενημερότητας. Επίσης, φάνηκε ότι η συνολική επίδοση και η προσοχή συσχετίζεται σταθερά με την αυτο-ενημερότητα, ενώ η μνήμη, η εκτελεστική λειτουργία, η εργαζόμενη μνήμη και η οπτικοχωρική λειτουργία συσχετίζονται με επιμέρους στοιχεία της αυτο-ενημερότητας. Τα νευροψυχολογικά ελλείμματα σε διαφορετικούς γνωστικούς τομείς, λοιπόν, συνδέονται με διαφορετικού είδους ελλείμματα στην αυτο-ενημερότητα. Η μνήμη, η εκτελεστική λειτουργία, η εργαζόμενη μνήμη και η οπτικοχωρική λειτουργία έχουν διαφορετική συσχέτιση με τα τρία επιμέρους κομμάτια της αυτο-ενημερότητας. Η προσοχή φαίνεται να παίζει κεντρικό ρόλο στο μηχανισμό της αυτο-ενημερότητας.
description: Poor awareness of deficits is common after brain injury. These deficits may relate to physiological, cognitive, behavioural or affective aspects. The present study focuses on neuropsychological deficits and their relationship to self-awareness of deficits, self-awareness of functional implication of deficits and the ability to set realistic goals. Forty-two adults (31 men) who had sustained traumatic brain injury were recruited from three hospitals in Thessalonica: Papageorgiou, Papanikolaou and A.H.E.P.A. The interviews and neuropsychological assessment were performed in the A' Psychiatric Clinic, GPH Papageorgiou. The present study used the Self-Awareness of Deficits Interview and the following neuropsychological tests: Rey-Osterrieth Complex Figure Test (ROCFT), Word List Learning Test, Logical Memory (WAIS-III), Trail Making Test, Stroop Word and Color Test, Verbal Fluency Test, Ruff’s 2 &amp; 7 Selective Attention Test, Judgment of Line Orientation Test, Sentence Span Test, Visual Patterns Test, Test of Memory Malingering (TOMM), Vocabulary and Abstract Reasoning Test. There was a significant correlation between years of education, neuropsychological performance and self-awareness. Total neuropsychological performance and attention was found to correlate to self-awareness, whereas memory, executive function, working memory and visuospatial ability correlated to different aspects of self-awareness. Neuropsychological deficits in various cognitive domains may link to different kind of deficits in self-awareness. Memory, executive function, working memory and visuospatial ability correlate to different parts or self-awareness (awareness of deficits, awareness of functional implications, ability to set realistic goals). Attention seems to play a central role to self-awareness.